ଭୁବନେଶ୍ୱର, ଏପ୍ରିଲ ୫ (ଲୋକାଲ ୱାୟାର): ନାଟୁଆଙ୍କ କାନ୍ଧରେ ନେତାଙ୍କ ଭାଗ୍ୟ । ନିର୍ବାଚନ ପ୍ରଚାରର ପ୍ରମୁଖ ଅସ୍ତ୍ର ପାଲଟିଛନ୍ତି ନାଟୁଆ । ପାରମ୍ପରିକ ଧାରାରେ ପଥପ୍ରାନ୍ତ ନାଟକକୁ ନିର୍ବାଚନ ପ୍ରଚାରର ପ୍ରମୁଖ ମାଧ୍ୟମ କରିଛନ୍ତି ବିଭିନ୍ନ ଦଳ ଓ ରାଜନେତା । ଏହାରି ମାଧ୍ୟମରେ ଲୋକଙ୍କ ନିକଟତର ହେବାକୁ ଲାଗିଛନ୍ତି ।
ପଥପ୍ରାନ୍ତ ନାଟକ ମାଧ୍ୟମରେ ନିର୍ବାଚନ ପ୍ରଚାରରେ ଆଗରେ ରହିଛନ୍ତି ବିଜେଡି ଓ ବିଜେପି । ଦଳ ପକ୍ଷରୁ ନିର୍ବାଚନ ତାରିଖ ଘୋଷଣାର ୧୫ ଦିନ ପୂର୍ବରୁ ରାଜ୍ୟର ଗ୍ରାମାଞ୍ଚଳରେ ପଥପାନ୍ତ ନାଟକ ମାଧ୍ୟମରେ ପ୍ରଚାର ଚାଲିଛି । କେଉଁଠି 'ଫିର୍ ଏକ୍ ବାର୍ ମୋଦି ସରକାର'ର ନାରା ଶୁଭିଲାଣି ତ ଆଉ କେଉଁଠି 'କାଳିଆ' ଭରସା ଗୀତ ବାଜିଲାଣି । ତା' ସାଙ୍ଗକୁ 'ଚୌକିଦାର ଚୋର୍ ହୈ' ।
ଗାଁ ଗାଁରେ ସହରର ପଥପ୍ରାନ୍ତରେ ଚାଲିଛି ନାଟକ । ଲୋକଙ୍କୁ ଭୋଟ୍ ଦେବାକୁ ସଚେତନ କରିବା ସାଙ୍ଗକୁ ନିଜ ନିଜର ପଚାର କରୁଛନ୍ତି ପ୍ରମୁଖ ରାଜନୈତିକ ଦଳ । ତା'ରି ମାଧ୍ୟମରେ ନିଜ ଇସ୍ତାହାରକୁ ବି ଲୋକଙ୍କ ସାମ୍ନାରେ ଥୋଉଛନ୍ତି । ଏହାଦ୍ୱାରା କଳାକାରମାନେ ବେଶ୍ କିଛି ଟଙ୍କା ରୋଜଗାର କରିପାରୁଛନ୍ତି ।
ସାରା ଓଡ଼ିଶାରେ ନିର୍ବାଚନ ନାରା । ଗାଁରୁ ସହର ପୂରା ବ୍ୟସ୍ତ । ନେତାଠୁ କର୍ମୀ ସମସ୍ତେ ପ୍ରଚାର ମୈଦାନରେ । ଭୋଟରଙ୍କ ପାଖରେ ପହଞ୍ଚିବାକୁ ଭିନ୍ନ ଭିନ୍ନ ଉପାୟ ଅବଲମ୍ବନ କରି ଚାଲିଛନ୍ତି ନେତା ।
କିଏ ନିର୍ବାଚନ ଗୀତ ରେକର୍ଡିଂ କରି ଗାଁ ଗାଁ ପ୍ରଚାର ଗାଡ଼ି ବୁଲାଉଛି ତ ଆଉ କିଏ ସୋସିଆଲ୍ ମିଡିଆକୁ ଅସ୍ତ୍ର କରି ମୋବାଇଲରେ ମତଦାତାଙ୍କୁ ଆପଣାର କରିବାର ପ୍ରୟାସ ଚଳାଇଛି । ଏହି ଭିତରେ କିନ୍ତୁ ନାଟୁଆ ଭାଇଙ୍କୁ ବେଶୀ ସୁଯୋଗ ମିଳିଛି । ଖାଲି ନାଟକ ନୁହେଁ ପାଲା, ଦାସକାଠିଆଠୁ ଆରମ୍ଭ କରି ଲୋକକଳା କଳାକାରଙ୍କ ପର୍ଯ୍ୟନ୍ତ କାହାରି ପାଖରେ ସମୟ ନାହିଁ ।
ଗାଁ ଗାଁ ବୁଲି ପଥପ୍ରାନ୍ତ ନାଟକ କରୁଥିବା ସ୍ପନ୍ଦନ କ୍ରିଏସନର ମୁଖ୍ୟ ରମାକାନ୍ତ ପ୍ରଧାନ କହିଛନ୍ତି, 'ଆମ ଅନୁଷ୍ଠାନ ପକ୍ଷରୁ ୭ରୁ ୮ଟି ଦଳ ନୟାଗଡ଼, ବ୍ରହ୍ମଗିରିର ବିଭିନ୍ନ ପଞ୍ଚାୟତରେ ବୁଲି ବୁଲି ପଥପ୍ରାନ୍ତ ନାଟକ ପରିବେଷଣ କରୁଛନ୍ତି ।
ଗୋଟିଏ ଦଳରେ ୫ରୁ ୬ଜଣ କଳାକାର ଏବଂ ୨ଜଣ ବାଦ୍ୟଶିଳ୍ପୀ ରହିଛନ୍ତି । ସେମାନେ ଦିନକୁ ୪-୫ଟି ଶୋ' କରୁଛନ୍ତି । ଏଥିପାଇଁ ଦୈନିକ ୪୦ରୁ ୪୫ହଜାର ଟଙ୍କା ମିଳୁଛି । ବର୍ତ୍ତମାନ ବିଜେପି ଏବଂ ବିଜେଡି ପାଇଁ ପ୍ରଚାର କରୁଛୁ । ଟିକେଟ୍ ବଣ୍ଟନ ପରେ ବିଭିନ୍ନ ନେତାଙ୍କ ପାଇଁ କରିବୁ । ସେମାନଙ୍କ ପକ୍ଷରୁ ଆଗୁଆ ଯୋଗାଯୋଗ ସରିଲାଣି ।
ସେ କହିଛନ୍ତି, ଏହିଭଳି ଅନେକ ସଂସ୍ଥା ରାଜ୍ୟର ବିଭିନ୍ନ ସ୍ଥାନରେ ପଥପ୍ରାନ୍ତ ନାଟକ କରୁଛନ୍ତି । ଏଥିପାଇଁ ବି ଅଧିକ ଖର୍ଚ୍ଚ କରିବାକୁ ପଡ଼ୁନି, ଯେଉଁଠି ପାଲ ପାରିଲେ ସେଠି ମଞ୍ଚ ଠିଆ ହେଲା ଆଉ ଲୋକେ ଦେଖିଲେ । ଅଧିକାଂଶ ଗାଁରେ ଲୋକେ ରାତିରେ ନାଟକ କରିବାକୁ ଅନୁରୋଧ କରୁଛନ୍ତି ।
ସେହିପରି ସାମାଜିକ ତଥା ସାଂସ୍କୃତିକ ଅନୁଷ୍ଠାନ 'ଦିଶା' ପକ୍ଷରୁ ନିର୍ବାଚନ ପରିପ୍ରେକ୍ଷୀରେ ଖୁବଶୀଘ୍ର ରାଜଧାନୀର ରାସ୍ତାରେ ଜନସଚେତନତାଭିତ୍ତିକ ପଥପ୍ରାନ୍ତ ନାଟକ 'ମୁଁ ନେତା ହେବି(ବାନର ବେକେ ମୁକ୍ତା ମାଳ)' ମଞ୍ଚସ୍ଥ ହେବ । ଏହାର ପରିକଳ୍ପନା ସାଙ୍ଗକୁ କାହାଣୀ ରଚନା ଓ ନିର୍ଦ୍ଦେଶନା ଦେଇଛନ୍ତି ବାପୁ ଓଝା ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
